Երևանի Վ. Բրյուսովի անվան պետական լեզվահասարակագիտական համալսարանը (ԵՊԼՀ) Հայաստանում և տարածաշրջանում լավագույն բուհերից մեկն է, որը տրամադրում է կրթություն լեզվաբանության և սոցիալական գիտությունների բնագավառում: Մենք խրախուսում ենք օտարերկրյա ուսանողներին՝ ուսանելու այստեղ, որովհետև մեր կարևորագույն առաքելություններից մեկը միջմշակութային հաղորդակցության ապահովման և լեզվական բազմազանության շնորհիվ բազմալեզու և բազմամշակույթ միջավայրի ստեղծումն է:
ԵՊԼՀ-ում սովորելու որոշում կայացնելը կլինի ճիշտ և արդարացված, քանի որ մենք առաջարկում ենք մի շարք հնարավորություններ՝
⇒ եվրոպական կրթական միասնական տարածքին ինտեգրված բարձրագույն կրթության համակարգ,
⇒ կրեդիտների կուտակման և փոխանցման եվրոպական համակարգի՝ (ECTS) կրեդիտներով ուսումնական ծրագրեր,
⇒ անգլերենով և ռուսերենով տրամադրվող տարատեսակ դասընթացներ,
⇒ դասախոսներ ամբողջ աշխարհից՝ ԱՄՆ, Գերմանիա, Ֆրանսիա, Չինաստան, Հնդկաստան, Իրան, Վրաստան, Ռուսաստան, Կորեա,
⇒ Հայաստանը իր հրաշալի մայրաքաղաք Երևանով ճանաչելու բացառիկ հնարավորություն:
Հայաստան այցելելու հնարավորությունը բաց չթողնելու 7 պատճառ
Հետազոտել աշխարհում առաջին քրիստոնյա երկիրը
Այցելել Հռոմից ավելի հին քաղաք՝ Երևան
Զգալ Հայաստանում իրական հյուրասիրությունն ու ճաշակել ամենահամեղ հայկական խոհանոցը
Շրջագայել աշխարհի ամենաերկար ճոպանուղու՝ «Տաթևի թևեր»-ով
Տեսնել բիբլիական Արարատ լեռը
Մասնակցել հայկական փառատոններին՝ գաթայի, տոլմայի, խորովածի, արվեստի և երաժշտության, Արենի գինու, տոներին՝ Վարդավառի, Զատիկի և այլն
Օգտվել մատչելի գնումների հնարավորությունից. Հայաստան այցելելու համար շատ գումար պետք չէ: Ի տարբերություն ԱՄՆ-ի և որոշ եվրոպական երկրների՝ տրանսպորտի, սնունդի, բուժման, հյուրանոցների և բնակարանների ցածր գները դարձնում են այս երկիրը իրական դրախտ
Առավել մանրամասն տեղեկատվության համար խնդրում ենք այցելել՝ Տեղեկատվություն օտարերկրյա դիմորդի համար: